
AUCTOR. 


DE 

RHEUMARTHROSI  ACUTA. 


Nullius  fere  morbi  nomen  nostra  aetate  inveniri,  quo- 
cum  tam  incerta  notio  de  vera  aegritudinis  natura  et 
ratione  processus  coniungatur,  quam  cum  nomine  rheu- 
matismi, tanto  magis  mirandum  est,  nobis  reputanti- 
bus, hunc  morbum  fortasse  in  antiquissimis  nobis  tra- 
ditis numerandum  esse. 

Attamen  concedendum  est,  viros  doctos  hanc  quo- 
que in  partem  multum  iam  praestitisse.  Priori  enim 
tempore,  immo  usque  ad  finem  saeculi  praeteriti  voce 
rheumatismi  omnes,  etiam  diversissimis  causis  exortae 
affectiones  partium  magis  externarum  dolorosae  designa- 
bantur, quae  characterem  habebant  trahentem,  lace- 
rantem. Sic  dolores  neuralgici  cuiusvis  generis  atque 
venarum  inflammationes  similes  dolores  excitantes,  phle- 
bitis et  peri  phlebitis , adeoque  nervorum  musculorumque 
dolores  ex  locali  pressu  vel  communi  corporis  aegro- 
tatione, sicuti  e syphilide,  intoxicatione  saturnina  aliis- 
que nati,  in  unam  coniiciebantur  categoriam.  Vulgaris 

enim  sententia,  rheumatismum  modo  constare  in  quo- 
rundam  acrium  praesentia  in  corpore,  quae  materia 
rheumatica  appellata  deminuta  cutis  secretione  colligi 
putabantur.  Recentioribus  demum  et  recentissimis  tem- 
poribus ambitus  vocis  rheumatismi  angustioribus  finibus 
circumscribendi  initium  factum  est.  Atque  imprimis 
hoc  loco  Sydenham  et  Cullin  memorandi  sunt,  cum 
lucidissime  demonstraverint,  quomodo  morbus  ille  ab 
arthritide  differat.  Eodem  tempore  studio  morbi  natu- 
ram penitus  cognoscendi  diversissimas  de  illius  origine 
hypotheses  in  lucem  prolatas  esse  haud  mirandum  est. 
Cum  vero  specialem,  quamvis  saepius  occurrentem 
rheumatismi  formam  describere  in  animo  mihi  sit, 
omnes  illas  hypotheses,  praesertim  cum  probabilem 
quaestionis  explicationem  nondum  attulerint , enumerare 
ab  hoc  loco  alienum  videtur.  Meum  modo  est  imagi- 
nem morbi  quam  maxime  exactam  exhibere,  quatenus 
is  quidem  nobis  satis  cognitus  est.  Quod  Tu,  Lector 
Benevole,  respicias,  quaeso,  non  immemor  dicti  illius: 
prima  sequentem  honestum  est  in  secundis  tertiisque 
consistere. 

ANATOMIA  PATHOLOGICA. 

Quod  primum  ad  mutationes  universales  pertinet, 
multae  hypotheses  ex  ipsa  hac  re  exstiterunt , quod  illae 
admodum  incertae  et  variae  sunt. 

Nam  etiamsi  Fuller  nonnullis  in  casibus  permagnam 
acidi  laetici  quantitatem  in  sanguine  inveniebat,  unde 
deminutam  illius  secretionem  per  cutem  procreare  aegro- 
tationem concludebat,  tamen  alii,  inter  quos  praecipue 
scriptores  Francogallici  (Bouchardat,  Bequerel)  fibrinum 
haud  parum  in  sanguine  auctum  reperiebant,  quam 
auctionem  commutationem  in  rheumatismo  principalem 
iudicabant,  non  reputantes,  idem  symptoma  in  per- 
multis aliis  morbis  inflammatoriis  inveniri.  Aliae  res 
haud  frequentes  (urea,  Lebert)  minoris  etiam  momenti 
pathognomonici  esse  videantur. 

Multo  maioris  ponderis  magisque  constantes  sunt 
mutationes  locales,  etsi  eaedem  nondum  ad  morbum 
satis  illustrandum  sufficiunt.  Tumori  enim  articulatio- 
num, fluctuationi,  quae  interdum  in  eis  sentiri  potest, 
paene  semper  iniectio  quaedam  et  hyperaemia  condy- 
lorum atque  cartilaginum,  sicuti  membranae  synovialis, 
capsulae,  ligamentorum  telaeque  cellulosae  finitimae 
respondent,  saepe  cum  aucta  synovia  et  excretione  ex- 
sudati fibrinosi  coniunctae.  Ubi  talis  hyperaemia  non 

inveniatur,  id  etiam  respiciendum  est,  non  quamque 
hyperaemiam,  quae  in  vivis  constiterat,  etiam  post 
mortem  adhuc  conspicuam  esse  debere. 

Aucta  synovia  fere  constanter  in  casibus  acutis 
corpuscula  puris  inveniuntur,  uti  etiam  condyli  inter- 
dum cariose  degenerati  sunt,  quin  quidem  inclinatio 
ad  abscessus  formandos  exstare  videatur.  Quod  im- 
primis accidere  solet,  cum  morbus  longum  per  tempus 
duravit,  ubi  cartilagines  ipsaeque  epiphyses  plane  de- 
structae repertae  sunt.  Insuper  mutationes  afferre  licet, 
quae  in  corde  complicationibus  frequentissimis  efficiuntur, 
sed  id  ad  specialem  horum  morborum  descriptionem 
pertinet. 


CAUSAE. 

Aetiologia  rheumarthrosis  acutae  in  universum  magna 
laborat  obscuritate.  Perfrictio  certe  plurimis  in  casibus 
causa  praecipua  est,  nam  partim  morbus  ad  talem  ori- 
ginem crebro  revocari  potest,  partim  est  comprobatum, 
in  regionibus  humidis  atque  vicissitudini  tempestatis 
maxime  expositis  hunc  morbum  frequentissime  occur- 
rere, cum  zona  frigida  et  calida  eo  magis  vacent. 
Praeterea  huc  spectant  occupationes,  quae  frequentem 

tempestatis  vicissitudinem  cum  virium  contentione  se- 
cum  ferunt.  Aliquando  sane  causa  utique  in  indole 
quadam  praedisponente  inest,  quoniam  perfrictionem 
antegressam  esse  non  patet.  Quae  dispositio,  heredi- 
taria ea  quidem  secundum  Fullerum,  nulla  alia  ratione 
quam  perfrictione  saepius  manifestari  videtur  (Vogel). 

In  universum  morbus  satis  frequens  est  et  quam- 
que aetatem  sexumque  petit,  sed  praecipue  aetatem  iu- 
venilem  atque  virilem  infestari,  infantes  vero  atque  senes 
fere  omnino  immunes  esse  ex  tabulis  statisticis  cogno- 
vimus. Masculinum  etiam  genus  plus  feminino  ad  hunc 
morbum  praedispositum  medici  Francogollici  putant. 
Neque  parvi  momenti  esse  censeo  praedispositionem  illam, 
quae  prius  superata  rheumarthrosi  datur.  Lebert  qua- 
draginta duos  inter  centenos  iam  prius  eodem  morbo 
affectos  invenit,  immo  nonnullos  iam  bis,  ter,  quater, 
septies  eodem  morbo  tentatos. 

Fortasse  talis  praedispositio  ab  residua  medullae  spi- 
nalis irritabilitate  maiore  repeti  potest  (Canstatt). 


m.t 

SYMPTOMATA  ET  DECURSUS. 

Prodromorum  stadium  nonnunquam  animadvertitur, 
ubi  patientes  rigiditatem  trahentesque  et  lancinantes  do- 
lores articulorum  et  horripilationes  cum  subsequente 
calore  ardente  queri  solent.  Pulsus  fit  plenus  ac  fre- 
quentior.  Facies  atque  imprimis  lingua  rubefiunt  acce- 
duntque  capitis  dolores.  Sitis  valde  augescit,  dum 
urinae  secretio  imminuitur  et  urina  sedimentum  salium 
uricorum  abundantissimum  deiicit.  Hoc  tamen  stadium 
levioribus  in  casibus  deest,  ita  ut  ex  eo  praesente  con- 
cludere liceat,  quanta  sit  intensitas  morbi  quotque  artus 
sint  affecti. 

Initium  morbus  capere  solet  a vehementi  horripi- 
latione, quam  febris  satis  intensa  confestim  sequitur, 
neque  multo  post  articulorum  intumescentia.  Duo  autem 
symptomatum  genera  discernenda  sunt:  symptomata 
localia  et  universalia. 

Symptomata  localia  in  articulis  et  eorum  confinio 
sedent.  Vel  una  tantum  articulatio  afficitur,  vel 
plures.  Si  plures  articuli  afficiuntur,  numerus  saepe 
paullatim  augetur  et  morbus  alium  ex  alio  corripit,  aut 
crebrius  in  duobus  simul  progreditur.  Hic  illud  est 
notabile,  frequenter  affectionem  articuli  alicuius  remitti 

et  recens  correpti  intendi,  ita  ut  morbus  sensim  sen- 
simque  per  omnes  corporis  partes  pervagetur.  Tunc 
vero  non  semel  tantum  singuli  articuli  petuntur,  sed 
morbus  interdum  totum  suum  orbem  identidem  eme- 
titur, quod  idem  in  aliis  morbis,  veluti  in  erysipelate, 
videre  licet. 

De  vulgari  autem  morbi  sede  atque  initio  notandum 
est,  maiores  articulos  maxime  ad  eum  dispositos  esse 
et  inferioris  quidem  corporis  dimidii  articulos  in  uni- 
versum prius  affici  quam  superioris.  Lebert  eum  fre- 
quentiae ordinem  statuit:  articulationem  genu,  manus, 
pedis,  humeri,  cubiti,  coxae.  Minores  articuli  digitorum 
manus  et  pedis  raro,  rarius  etiam  vertebrarum  hoc 
morbo  implicantur.  Neque  prorsus  defuit  in  symphysi 
sacroiliaca  et  articulatione  sternoclaviculari. 

Ubi  unus  tantum  articulus  correptus  est,  etiam  ibi 
dolor  morbo  decurrente  non  in  uno  eodemque  loco 
permanet,  sed  ab  alio  articulo  in  alium  transsilit.  Eun- 
dem articulum  pluribus  in  recidivis  semper  rursus  atque 
unice  affectum  esse  rarius  observatum  est. 

Transeundum  autem  est  ad  signa  explicanda,  quae 
articuli  edunt.  Aegrotus  ante  omnia  de  doloribus  con- 
queritur. Dolores  vero  sunt  duplicis  generis,  aut  ob- 
tusi, tendentes,  trahentes,  qui  valde  constantes  sunt 
atque  lente  progrediuntur;  aut  pungentes,  terebrantes, 

dilaniantes,  sed  saepius  intermittentes  et  dein  rursus 
exacerbescentes,  quod  posterius  praecipue  noctu  accidit. 

Tales  dolores  situm  aegroti  quietissimum  postulant, 
cum  omni  motu  sive  activo  sive  passivo  haud  parum 
augeantur  atque  etiam  disparentes  resuscitentur.  Tanta 
adeo  sensibilitas  fieri  potest,  ut  tremor,  quem  homines 
in  conclavi  euntes  commovent,  patienti  summos  dolores 
afferat.  Quare  talem  corporis  positionem  tenere  student, 
qua  quam  plurimi  musculi  plane  relaxantur  atque  ne 
levissime  quidem  sese  movere  audent.  Cuius  quidem 
rei  posterioris  etiam  alia  causa  gravis  est.  Nam  sae- 
pissime non  solum  articulatio  ipsa  est  dolorum  sedes, 
verum  etiam  proximi  musculi  atque  tendinum  vaginae, 
cum  valde  sint  inflammata,  magnopere  dolent. 

Alterum  symptoma  principale  est  articulorum  affe- 
ctorum tumor,  qui  ex  duabus  causis  prodire  potest. 
Primum  enim  proficisci  potest  ab  aucto  contento  capsulae 
synovialis,  adiuncta  hyperaemia  condylorum  membra- 
naeque synovialis,  quae  ita  accrescere  potest,  ut  flu- 
ctuatio perspicue  cognoscatur.  Deinde  pendet  tumor 
praesertim  ex  quadam  in  telam  cellulosam  subcutaneam 
exsudatione,  unde  tumor  nitidam,  rubefactam,  tensam 
oedematis  speciem  recipit.  In  articulatione  genu  flu- 
ctuatio frequentissime  animadvertitur  atque  ea  saepe 
tanta,  ut  omnes  hydarthrosis  signa  praebeat.  Potes^ 

ibi  etiam  valde  aucta  mobilitas  patellae  cerni.  Quando 
exsudatum  resorbetur,  superficies  articulationis  fibrino 
deposito  asperatae  sese  fricant  et  peculiaris  nonnunquam 
frictionis  fremitus  crepitans  oritur. 

Tertium  symptoma  principale  est  aucta  articulationis 
temperatura,  ad  quam  fortior  arteriarum  pulsatio  et  co- 
piosior venarum  repletio  accedere  solent. 

Altera  symptomatum  series  comprehendit  signa  uni- 
versalia, quo  potissimum  spectat  paene  nunquam  de- 
ficiens febris,  quae  ab  horripilatione  exorditur  et  in 
casibus  tantum  lenissimis  levis  manet.  In  universum 
pulsus  plus  quam  nonaginta  ictus  exhibet  saepiusque 
ad  centum  et  viginti  evehitur.  Simul  pulsus  magno  est 
ambitu  magnaque  tensione  et  undosus,  vel  etiam  ten- 
sione minore.  Sitis  adaucta,  urina  e rubro  flavens, 
maioris  ponderis  specifici,  minorem  acidi  quantitatem 
continens  (Vogel),  parca.  Lingua  integumento  albo, 
subflavo  obducta  est  et  appetitus  evanuit;  neque  absunt 
vomituritio  et  pertinax  alvi  obstructio;  respiratio  non- 
nihil accelerata  est.  Simul  cutis  est  ardens  (38-40°  C.) 
et  mox  profuso,  admodum  acide  reagente  sudore  tegitur, 
qui  quidem  non  est  criticus,  sed  plures  tenet  dies, 
saepe  sudamina  aut  miliariam  provocans.  Quae  mo- 
lestiae sudore  creatae  (lintea  persaepe  mutari  oportet) 
cum  intensis  doloribus  continuis  et  febri  vespere  ex- 

acerbescente  saepe  perpetuam  insomniam  animo  patientis 
perniciosissimam  secum  ferunt,  quam,  ut  fere  fit,  magna 
animi  commotio  excipit.  Praeterea  totum  corpus  cre- 
bro mirum  quantum  macie  extabescit,  quae  ad  terminos 
extremos  progressa  difficile  reficitur.  Vidi  ipse  aegro- 
tum, cuius  manus  paene  solo  tumore  et  rubore  articu- 
lationum a manibus  sceleti  differebant. 

Ita  morbus  levioribus  in  casibus  per  paucos  dies 
sive  hebdomadem,  in  gravioribus  per  sexaginta  aut  sep- 
tuaginta dies  sese  protrahit,  tum  remittens,  tum  exa- 
cerbescens, affectione  aut  transsiliente  ex  alio  articulo 
in  alium  aut  singulos  semper  obtinente,  quoad  et  tumores 
et  dolores  sensim  deminuuntur  et  denique  prorsus  ces- 
sant. Hic  autem  decursus,  in  quo  stadium  incrementi 
et  acme  et  stadium  decrementi  satis  perspicue  deter- 
minari possunt,  formae  solum  simplici  minimeque  com- 
plicatae proprius  est,  quae  raro  inveniatur.  Vix  enim 
ulla  aegrotatio  cum  aliis  affectionibus  tam  frequenter 
complicari  mihi  videtur,  quam  rheumatismus  articularis 
acutus.  Itaque  de  praestantioribus  complicationibus 
singulatim  agamus. 

COMPLICATIONES. 

Quam  frequenter  rheumarthrosis  acuta  cum  aliis 
malis,  praesertim  cum  cordis  morbis  complicetur,  de 
eo  auctores  vehementer  dissentiunt.  Sic  Bouillaud,  qui 
ad  complicationum  illarum  frequentiam  primus  medi- 
corum animos  advertit,  duos  trientes  omnium  casuum 
complicatos  tradit,  in  acerrimis  casibus  ex  septuaginta 
quattuor  sexaginta  sex  complicatos  fuisse  addens.  Om- 
nium casuum  partem  fere  dimidiam  cum  cordis  in- 
flammationibus complicari  Vogel  et  Budd  consentiunt. 
Lebert  statuit  25  — 30%,  Bamberger  modo  14  %•  Quae 
maximae  auctorum  differentiae  haud  difficiles  fortasse 
sunt  explicatu.  Partim  enim  magnum  sane  variis  con- 
ditionibus endemicis  pondus  tribuendum  videtur,  partim 
semper  est  difficillimum,  quin  interdum  secundum  au- 
ctoritates impossibile,  leviores  cordis  inflammationes 
dignoscere,  id  est,  eas  ab  aliis  solius  functionis  per- 
turbationibus discernere,  praesertim  si  celeriter  prae- 
tereunt et  mutationes  per  breve  modo  tempus  remanen- 
tes relinquunt. 

Porro  de  hac  etiam  quaestione,  utra  cordis  inflam- 
matio, num  endocarditis  an  pericarditis,  complicatio  fre- 
quentior  sit,  magna  est  dissensio.  Adeo  ambae  coniun- 
ctae  non  ita  raro  reperiuntur.  Ex  hac  frequentia  com- 

plicationum  utique  haec  sumini  momenti  lex  medico 
practico  emanat,  ut  statim  in  diagnosi  rheumathrosis 
acutae  ad  cor  etiam  animum  intendat,  idque  etiam 
opera  perdita  quotidie  quam  diligentissime  exploret. 

Quod  iam  ad  singulas  pertinet  complicationes,  prae 
ceteris  tunicae  serosae  rheumarthrosi  acuta  petuntur  ac 
praesertim,  ut  iam  supra  diximus,  endocardium  et  peri- 
cardium, in  quae  inflammatio  rheumatica  facillime  trans- 
funditur. Quorum  quum  pathologico-anatomicas  com- 
mutationes describere  ad  dissertationem  meam  non 
attineat,  symptomata  tantum,  quibus  inter  decursum 
nostri  morbi  manifestari  solent,  afferam.  Quae  signa 
plerumque  ad  acmen  accedunt,  ergo  pro  morbi  gravi- 
tate aut  die  septimo  aut  posterius  apparent.  Subiectiva 
symptomata  sunt  palpitationes,  angor  pectoris,  dyspnoea 
quorum  causa  est  aucta  cordis  actio.  Hic,  si  endo- 
carditis adest,  fremitus  percipiuntur  abnormes,  qui  mu- 
tationibus et  asperitatibus  valvulae  mitralis,  rarius  val- 
vularum aortae  excitantur,  coniuncti  cum  sanguinis  sta- 
gnatione  in  venis,  mutato  arteriarum  pulsu,  ceteris 
endocarditidis  symptomatibus.  Si  autem  pericarditis 
exstat,  in  regione  cordis  maior  sensibilitas  frictionisque 
fremitus  et  pro  maiori  exsudati  quantitate  sonus  per- 
cussionis obsusus  reperiuntur. 

Aliae  complicationes  secundariae  per  cordis  affectio- 

nes  evocantur,  ubi  e fibrino  exsudato  vel  sanguinis 
coagulis  emboli  fiunt,  quos  pessimum  saepissime  exitum 
sequi  satis  notum  puto. 

Pleura  quoque  interdum,  quamvis  non  tam  frequen- 
ter quam  cordis  tunicae,  inflammationem  participat, 
praesertim  quando  costarum  articulationes  rheumarthrosi 
affectae  sunt,  et  cum  pleura  pulmo  et  bronchi.  Sed 
fortasse  hi  morbi,  pleuropneumonia  et  bronchitis,  rectius 
comites  eadem  causa,  perfrictione,  provocati  quam  com- 
plicantes habentur.  Sola  causa  pyaemica  ex  articulationis 
sepsi  nexus  quidam  cum  pneumonia  ceterisque  pulmo- 
num affectionibus  deduci  potest.  Haec  vero  causa, 
pyaemia,  tertiam  complicationem  rheumarthrosis  praestat, 
eiusque  nexus  et  facilis  ortus  in  casibus  acerrimis  satis 
patet. 

Nonnullos  etiam  rheumatisimi  comites  afferamus, 
qui  quidem  omnes  rarissime  modo  simul  cum  illo  ob- 
servantur. Ex  quibus  primum  angina  nominanda,  tum 
renum  affectiones,  quae  e secretionis  functione  deminuta 
explicandae  interdum  perinephritide  apparuerunt.  Deinde 
functionis  cerebri  perturbationes  afferuntur  (Vogel), 
quarum  cum  morbo  principali  connexus  nulla  theoria 
declaratus  est.  Symptomata  maxime  consistunt  in  ma- 
gnis doloribus  lancinantibus  capitis,  sive  utriusque  la- 
teris sive  alterms,  saepe  cum  galeae  aponeuroticae  fcu- 

more  iunctis.  Accedunt  vertigines,  aurium  susurrus* 
baryecoia,  deliria,  proprius  carotidum  ictus.  Sudami- 
num  miliariaeque  eruptionem  per  sudores  profusos  me- 
moravimus iam  in  symptomatis  describendis.  Ibi  etiam 
saepissime  angor  et  proprius  cutis  pruritus  cooriuntur. 


DIAGNOSIS. 

Quamvis  incertissimae  maximeque  variae  sint  de  na- 
tura rheumatismi  acuti  sententiae,  tamen  symptomata 
eius  talia  sunt,  ut  morbi  imago  satis  definita,  neque 
cognitu  difficilis  sit.  Quare  non  saepe  accidit,  ut  in 
hoc  morbo  dignoscendo  fallamur.  Pauci  tantummodo  sunt 
casus,  in  quibus  permutatio  fieri  possit.  Huc  exem- 
pli causa  arthrophlogosis  referenda  est,  ex  aliis,  prae- 
cipue traumaticis  causis  orta,  ubi  tamen,  ut  plerumque 
unam  modo  articulationem  inflammari  — id  quod  in 
rheumathrosi  acuta  raro  accidit  — omittamus,  semper 
aut  ex  ipsis  articulationis  mutationibus  aut  ex  ana- 
mnesi  differentia  facillime  apparebit. 

Maxime  fortasse  affectio  articulationis  pyaemica  ob 
majorem  numerum  locorum  inflammatorum  cum  nostro 
morbo  permutari  possit.  Sed  hic  quoque  anamnesis  et 

ante  omnia  exploratio  quam  diligentissima  certa  mo- 
menta diagnostica  dabunt. 

Insuper  arthritis  acuta,  praesertim  si  articulos,  quos 
non  solet,  aggressa  [est,  uti  digitorum,  manus,  genu, 
nonnulla  rheumatismo  similia  habet.  Hic  imprimis  ad 
aetiologiam  respiciendum  puto  quaerendumque,  num 
forte  parentes  consanguineique  arthritide  affecti  fuerint, 
an  ipse  patiens  luxuriose  ac  molliter  vivat,  musculis 
non  satis  usus.  Praeterea  cognoscendum , num  habitu 
arthritico  sit  aegrotus,  qui  obesitatem,  plethoram,  dia- 
thesin  uricam,  parvam  musculorum  energiam  compre- 
hendit. Postremo  mihi  eos,  quos  dicunt  rheumatismos 
spurios,  morbos  commemorare  liceat.  Iis  antehac  no- 
men rheumatismo  inditum  esse  iam  ineunte  hoc  libelo 
monui.  Sunt  vero  hi  morbi:  irritationes  cerebri  et 
medullae  spinalis,  dolores  artuum  in  typho,  variola  orti; 
tum  hydrargyri  et  plumbi  usu  (rheumatismus  metallicus), 
chinino,  valeriana  remediis  adhibitis  excitati;  deinde 
phlebitis  periphlebitisque,  ruptura  musculorum  fibrarum 
nimia  eorum  contentione  effecta,  luxationes,  fracturae, 
dolores  syphilitici,  cetera. 

PROGNOSIS. 

In  lenissimis  adeo  rheumarthrosis  acutae  casibus 
prognosis  nunquam  summo  iure  fausta  nominari  potest. 
Nam  etsi  minime  exitus  letalis  medico  timendus  est, 
semper  tamen  aeger  morbum  acerrimis  cum  doloribus 
iunctum  patitur,  qui  praeterea  minima  exacerbatione 
characterem  insidiosum  induere  potest  per  complicationes 
facillime  accedentes. 

Per  se  etiam  vehemens  incursus  rheumarthrosis  acu- 
tae perraro  mortem  adducit.  Passim  modo  subitus 
collapsus  et  mors  advenisse  traduntur.  Summum  sem- 
per periculum  in  cordis  morbis  complicantibus  situm 
est.  His  in  casibus  saepius  aegroti  subito  diem  supre- 
mum obierunt,  quamquam  pars  eorum  multo  maior,  ex 
centenis  fere  nonaginta,  rheumatismum  ipsum  longe 
superat. 

De  temporis  quoque  spatio  nostri  morbi  certum  et 
faustum  iudicium  non  ita  saepe  fieri  potest,  quum, 
exceptis  illis  casibus  paucos  modo  dies  permanentibus, 
morbus  maximam  ad  recidendum  habeat  inclinationem 
et  improvisis  iniuriis  facillime  exacerbari  possit. 

Praeterea  affectiones  illae  inconstantes,  ab  alia  arti- 
culatione ad  aliam  transeuntes  et  modo  remitteutes, 

modo  exacerbescentes,  semper  malae  sunt,  quo  accedit 
variabilis  qualitas  urinae,  alias  nubilae,  alias  rubrae, 
alias  flavae. 

Signum  malum  etiam  eruptiones  sudoris  profusi  et 
exanthematis,  quod  miliaria  appellatur,  quibus  ex 
symptomatis  semper  acrior  morbi  gradus  patescit. 

Maxime  respiciendi  sunt  maximeque  prognosin  in- 
faustam reddunt  remanentes  ex  rheumatismo  acuto  ipso 
eiusque  complicationibus  morbi  secundarii,  quos  paucis 
hoc  loco  recensere  mihi  liceat. 

Primum  persistentes  mutationes  in  articulis  correptis 
existere  possunt.  Ex  exsudatis  inflammatorii  et  magis 
etiam  ex  putrida  degeneratione  condylorum  nonnunquam 
ancyloses  aut  suppurationes  articulationum  cum  pyae- 
mia  complicatae  evadunt.  Sin  autem  minores  mutatio- 
nes organicae  fuerunt,  musculorum  ac  vaginarum  tendi- 
num inflammatione  saepe  contracturae  relinquuntur, 
quibus  extremitatum  usus  valde  comminuitur. 

Facile  etiam  fieri  potest  ut  affectio  articulationum 
acuta  in  chronicam  transeat,  retenta  quidem  intumes- 
centia. Summum  autem  periculum  vitia  cordis  persisten- 
tia secum  ferunt,  quae  frequentissime  reperiuntur  et 
secundum  characterem  suum  serpentem  lente  atque  tuto, 
saepe  etiam  repente  mortem  praematuram  adducunt.  Quo- 
rum ex  numero  ante  omnia  insufficientiam  valvularum 

atque  imprimis  valvulae  mitralis  memorandam  esse  ar- 
bitror. 


CURATIO. 

Therapeutica  quoque  ratione  valde  dolendum  est, 
quod  naturam  rheumatismi  non  accurate  cognitum  ha- 
bemus, quoniam  tunc  demum  rationalis  existere  potest 
curatio,  si  veram  affectionis  causam  satis  perspeximus. 
Itaque  hodie  partim  pauca  quae  novimus  aetiologica 
respicientes,  partim  observationes  empiricas  sequentes, 
praecipue  autem  symptomatis  obsecundantes  mederi  nos 
oportet. 

Quod  de  prophylaxi  dicendum,  id  per  se  intelligitur. 
Scilicet  regiones  humidae  eaeque,  in  quibus  celeriter 
temperatura  aut  ventis  aut  pluviis  variatur,  fugiendae? 
sicuti  vestimentis  occupationibusque  eligendis  perfri- 
ctio quam  plurimum  arcenda. 

Nec  magis  indicatio  causalis,  aliis  illa  quidem  in  mor- 
bis maxime  respicienda,  hic  nos  ducere  potest.  Nam 
si  perfrictio,  praeter  quam  nulla  certa  innotuit  causa, 
si  perfrictio,  inquam,  exstat,  id  est,  si  sequelis  suis, 
ipso  morbo  manifestatur,  profecto  fieri  non  potest,  ut 
haec  causa  adhuc  praecidatur  aut  infecta  fiat.  Theorias 
autem  auctorum  quam  maxime  varias  specialiter  sequi 

atque  proinde  therapiam  instituere,  multis  in  casibus 
experientia  deficiente  temerarium  videatur. 

Cura  symptomatica  adversus  duas  potissimum  res 
dirigitur,  nempe  adversus  signa  localia  et  adversus  af- 
fectionem organismi  universi. 

Simplicissima  et  spectata  articulationum  dolores  mi- 
tigandi ratio  constat  involutione  in  lanam,  stuppam  aut, 
id  quod  plurimum  adhibetur,  in  telam  gossypinara,  quibus- 
cum  forsitan  lenis  vinctura  compressiva  apte  coniungi- 
tur.  Tela  gossypina,  quae  nuper  et  ad  alias  inflamma- 
tiones externas  sanandas,  ut  in  vulneribus,  magno  cum 
commodo  adhibetur,  hoc  quoque  in  casu  vim  refrige- 
randi praestat  eoque  dolorem  tolerabiliorem  reddit.  Prae- 
terea patientes  ne  iterum  perfrictionem  contrahant,  mo- 
nendos esse  liquet. 

Multo  minor  aegrorum  numerus  siccae  involutionis 
loco  cataplasmata  sustinent,  quia  apud  multos  humore 
morbus  exacerbatur.  Saepissime  aquae  sal  quoddam 
medium  adiicitur  (kali  nitricum),  quod  generatim  valde 
secundos  cataplasmatum  effectus  augere  dicitur. 

Sanguinis  detractiones  per  cucurbitarum  cruentarum 
applicationem  ad  articulationes,  quas  Bouillaud  usque 
ad  uncias  sedecim  fecit,  multo  minus  profuerunt  et  prae- 
terea etiam  propter  patientium  debilitationem  vitandae 
sunt,  nisi  acerrima  articulationis  inflammatione  indicen- 

tur.  Doloribus  articuli  maxime  intensis  etiam  infrictio- 
nes  chlorureti  elayli  (Wunderlich  auctore  ad  drachmam) 
vel  chloroformii  instillationes  multum  conduxerunt. 

Iam  ad  remedia  interna  enarranda  nos  vertamus,  ubi 
sanguinis  depletiones  universales  locum  primum  tenent. 
Hac  ducti  opinione,  vim  intensam  adhibendam  esse,  ut 
mutata  materiarum  vicissitudo,  quae  etiam  causa  rheu- 
matismi censetur,  in  integrum  restituatur,  medici  Fran- 
cogallici  ac  praecipue  Bouillaud  enormes  sanguinis  de- 
tractiones proposuerunt.  Posterior  eo  usque  processit, 
ut  paucis  diebus  adeo  decem  libras  sanguinis  corpori 
detraheret;  quin  etiam  hac  ratione  semper  celerem  morbi 
decursum  se  observasse,  neque  patientem  ullum  occu- 
buisse contendit.  Hanc  methodum  alii  auctores , et  ipsi 
eam  adhibentes,  non  tam  probabilem  invenerunt,  ita 
ut  nunc  iis  modo  in  casibus  venaesectionem  facere  so- 
leamus, ubi  plethora  et  plenus  pulsus  fortis  aut  adeo 
congestiones  et  dyspnoea  eam  postulant.  Alias  enormis 
illa  sanguinis  iactura  perniciosissima  erat. 

Praeterea  item  medici  Francogallici  praeceperunt 
atque  experimentis  approbare  tentarunt,  inflammationem 
febremque  maximis  kali  et  natri  nitrici  dosibus  miti- 
gari. Sane  salibus  illis  mediis  eum  effectum  summo 
iure  concedendum  esse  constat,  ut  corporis  calorem  re- 
tardanda fibrini  depositione  refrigerent  atque  ita  inflam- 

mationis  signa  compescant.  At  Francogalli,  ut  solent, 
modum  excesserunt  et  quotidie  unam,  duas  aut  tres 
kali  nitrici  uncias  cum  necessaria  aqua  diluente  infun- 
dentes eandem  patienti  levationem  parabant,  dum  gra- 
vem dyspepsiam  simul  magnamque  virium  depressionem 
adducebant,  quam  minoribus  dosibus  sine  ulla  mala 
sequela  parare  potuissent.  Lebert  igitur  unciam  dimi- 
diam dosin  maximam  esse  debere  contendit,  atque  ipse 
in  clinico  Cei.  Trauoe  minores  etiam  quantitates  (drach- 
mas duas)  cum  sufficiente  refrigerationis  effectu  dari 
observavi. 

Briquet,  item  Francogallus,  ad  aliud  remedium  he- 
roicum refugit  et  usque  ad  drachmam  dimidiam  chinini 
sulphurici  aegrotis  porrexit,  ita  ut  iam  narcosi  chinini 
exponerentur.  Quo  omisso  periculo  chininum  etiam 
laudatum  effectum  non  habet,  ut  rheumatismum  prae- 
cidat et  spatium  eius  magnopere  deminuat.  Posteriori- 
bus in  stadiis,  in  quibus  patiens  iam  multo  magis  af- 
flictus confectusque  est,  certissime  spectatam  vim  suam 
tonicam  roborantemque  nunquam  negabit,  neque  doses 
minores  usurpantibus. 

Narcotica  chinini  proprietas,  cui  ante  omnia  facultas 
rheumatismum  praecidendi  adiudicabatur,  multo  meli- 
oribus, neque  ita  periculosis  remediis  aliis  compensari 
potest.  Ex  quibus  maxime  laudantur  opium  et  aconi- 

tum.  Etiamsi  quidem  non  iam,  ut  antea,  remedia  nar- 
cotica specifica  contra  rheumatismum  articulorum  acu- 
tum habentur,  tamen  id  afferunt  maximum  commodum, 
ut  dolores  mitigando  morbum  tolerabiliorem  reddant, 
quo  effectu  eorum  usus  satis  superque  confirmatus  mihi 
videtur.  Ordinantur  remedia  narcotia  dosibus  maiori- 
bus, crebro  cum  colchico,  nitro  et  kali  iodato  iuncta. 

Hoc  loco  etiam  tartari  stibiati  dosibus  majoribus 
praescripti  mentionem  faciamus,  quod  remedium  contra 
rheumatismum  articulorum  acutum  frequentissime  com- 
mendatur. Tametsi  etiam  sanguinis  impetum  in  vasa 
coercet  talique  ratione  in  remediis  antiphlogisticis  du- 
cendus est,  tamen  non  probabilis  est,  quum  nauseam 
cum  vomitu  moveat  et  praecipue  diarrhoeam,  quae  pa- 
tientibus propter  dolores  immobilibus  incommodo  est 
maximo.  Ergo  his  modo  in  casibus,  ubi  vomitus,  diar- 
rhoea, maior  expectoratio  indicata  sunt,  iure  commen- 
dari potest. 

Loco  colchici  superioribus  temporibus  maxime  lau- 
dati nunc  a nonnullis  medicis  veratrinum  impenditur, 
ex  quibus  prae  ceteris  Yogt  eius  effectus  collaudat,  hoc 
remedio  rheumatismum  articularem  acutum  praecidi 
posse  dicens.  Orsus  a decima  grani  parte  usque  ad 
granum  dimidium  pilulis  quinque  quotidie  exhibendum 
paullatim  adscendit. 

Praeterea  medici  nonnulli  Anglici  (Rees,  Perkins) 
magnopere  succi  citri  recenter  expressi  effectus  praedi- 
carunt, quem  dosibus  ad  unciam  dimidiam  in  dies  or- 
dinabant. Eorum  auctoritate  commotus  Lebert  quoque 
experimenta  huius  remedii  fecit,  sed  quantitatem  usque 
ad  uncias  sex  quotidie  auxit.  Talem  successum  succum 
illum  citri  habere  contendit,  qualis  sit  natri  nitrici  et 
tartari  stibiati  et  maiorem  etiam,  quippe  dicit,  succo 
citri  ad  curationem  adhibendo  tempus  morbi  quinque 
aut  sex  diebus  plus  deminui  quam  natro  nitrico,  et  do- 
loribus superatis  convalescentiam  multo  celerius  appa- 
rere. Itaque  hoc  therapiae  genus  propter  simplicitatem 
et  minores  sumtus,  et  quia  ab  omnibus  patientibus  bene 
libenterque  perfertur,  multis  aliis  longe  praeferendum. 

Nuperrime  Berolini  in  clinico  111.  Frerichs  praecipue 
kali  iodatum  solum  fere  remedium  contra  rheumatismum 
articulorum  acutum  probatum  est  et  cum  mirabili  qui- 
dem tam  ad  spatium  quam  ad  decursum  morbi  effectu. 
Solutionibus  drachmae  unius  ad  uncias  sex  propinatur 
atque  optime  toleratur.  Quare  haud  dubito,  quin  am- 
plius etiam  in  usum  vocetur,  si  is  magis  innotuerit. 

Id  autem  maxime  nobis  etiamnunc  dolendum  est, 
quod  ex  iis,  quae  retuli  remediis  medelisque,  neque  ex 
iis,  qui  praeterea  laudantur,  ntillum  id  efficere  potuit, 
ut  maxime  timendae  complicationes  cum  cordis  alio- 

rumve  organorum  morbis  prohiberentur,  et  quod  maxime 
variis  medelis  mors  inexspectata,  rara  ea  quidem  et  ex 
intoxicatione  cerebrali  suspensa,  ingruere  potest.  Unde 
egregie  elucet,  minime  remedium  antirrheumaticum 
specificum  vel  pjurimis  factis  experimentis  iam  repertum 
esse,  quod  nobis  veram  morbi  naturam  adhuc  ignoranti- 
bus permultum  prodesset. 

Ad  complicationes  sanandas  pro  speciali  utique  ea- 
rum proprietate  etiam  propriae  curationes  adhibendae 
sunt,  quarum  varia  medicamenta  methodosque  exponere 
hic  nihil  attinet. 

VITA.. 


(jTustavus  Adolphus  Preyss,  fidei  evangelicae  addictus, 
die  XXX  mensis  Iunii  anni  h.  s.  XXXVIII  Kettwigae,  in 
oppido  Rhenano,  natus  sum  patre  Friderico  Carolo,  ma- 
tre Alwina  de  gente  Scheidt,  quos  ambos  mihi  morte  prae- 
matura ereptos  maxime  lugeo. 

Primis  litterarum  elementis  imbutus  frequentavi  gymna- 
sium Bonnense  directore  Cei.  Schopen  et  exinde  Duisbur- 
gense  directore  Dr.  Eichhoff.  Tempore  auctumnali  anni  h. 
s.  LVII  testimonio  maturitatis  academicae  ornatus  almam 
litterarum  universitatem  Iuliam  Maximilianam  Herbipolitanam 
adii,  ubi  ab  111.  Hoffmann,  rectore  magnifico,  receptus  qua- 
tuor  per  semestria  litteras  medicas  tractavi. 

Postea  in  almam  litterarum  universitatem  Fridericam 
Guilelmam  Berolinensem  me  contuli,  ubi  ab  111.  Boeckh, 
rectore  magnifico,  inter  cives  academicos  receptus  et  ab  111. 
Ehrenberg,  decano  ordinis  medici  spectatissimo,  in  album 
medicum  inscriptus  sum. 

Per  quadriennium  horum  virorum  Illustrissimorum,  Cele- 
berrimorum, Experientissimorum  scholas  frequentavi 

Herbipoli: 

111.  Koelliker  de  anatomia  corporis  humani,  de  physio- 
logia, qui  idem  mihi  dux  fuit  per  duo  semestria  in  cada- 
veribus rite  secandis,  sicut  in  cursu  histiologiae  norma- 
lis practico; 

111.  Mueller  de  osteologia  et  syndesmologia; 

111.  Leiblein  de  zoologia; 

111.  Schenk  de  botanice; 

Cei.  Schwarz  en  bach  de  materia  medica,  de  physice, 
quo  eodem  duce  usus  sum  in  exercitationibus  chemicis 
analyticis ; 

111.  Scherer  de  chemia  anorganica,  de  chemia  organica; 

Exp.  Roth  de  auscultatione  et  percussione; 

Cei.  Scbmidt  mihi  dux  fuit  in  cursu  artis  obstetriciae 
practico. 

Berolini  disserentes  audivi : 

Cei.  Althaus  de  logice; 

Ili.  G.  Rose  de  mineralogia; 

Exp.  Helfferich  de  anthropologia  et  psychologia; 

Cei.  Henoch  de  pathologia  et  therapia  speciali; 

111.  Virchow  de  anatomia  pathologia,  de  morbis  congeni- 
tis; 

Exp.  Friedberg  de  chirurgia; 

Cei.  de  Baerensprung  de  morbis  syphiliticis,  de  febri- 
bus exanthematicis; 

111.  Reichert  de  embryologiae  partibus; 

Cei.  Schoeller  de  arte  obstetricia; 

Exp.  Ebert  de  morbis  infantilibus; 

111.  Casper  de  medicina  forensi. 

Scholas  clinicas  frequentavi  medicas,  chirurgicas,  obste- 
tricias Cei.  Traube,  111.  Langenbeck,  Cei.  Schoeller. 

Quibus  viris  omnibus,  de  me  optime  meritis,  gratias  ago 
semperque  habebo  quam  maximas. 

Iam  tentaminibus  tam  philosophico  quam  medico,  nec 
minus  examine  rigoroso  coram  Gratioso  Medicorum  Ordine 
superatis  fore  spero,  ut  hac  dissertatione  cum  adiectis  thesi- 
bus palam  defensa  summi  in  medicina  et  chirurgia  honores 
in  me  rite  conferantur. 

THESES. 


1.  Externa  iodi  applicatio,  si  ab  eius  tinctura  discedis, 

inutilis  est. 

2.  Dictum  illud,  ubi  febris  intermittens  adsit,  abesse 

tuberculosin,  falsum  est. 

3.  Remedia  specifica  magis  magisque  restringenda  sunt. 

4.  Foetum  vivum  perforare  non  licet. 

5.  Discernere  debemus  arthritidem  et  rheumatismum. 

